kardosdrur/scandi-wiki huggingface dataset:
Jacob Lodberg

Jacob Lodberg (født 27. september 1672 i Roskilde, død 31. december 1731) var en dansk biskop, søn af biskop C.J. Lodberg. 

Han gik i skole i Ribe og senere i Fredericia, hvorfra han blev student 1687. Efter at have fuldendt sine teologiske studier var han en kort tid hører i Ribe, men rejste siden i udlandet. Han opholdt sig to år i England, hvor han fik adgang til den danske prins Jørgen, der anbefalede ham til Christian V, som gav ham et kanonikat i Ribe og løfte på et professorat i filosofi ved universitetet, men førend et sådant blev ledigt, blev han 1699 lektor ved Aarhus Skole, 1701 sognepræst og stiftsprovst i Kristiania, 1707 præst ved Nicolai Kirke i København og 1711 præst ved Frue Kirke sammesteds og stiftsprovst. 

Under sin embedsvirksomhed i København trådte han i venskabsforhold til hofpræst F.J. Lütkens. Uden at være pietister optrådte de dog meget frisindet over for denne retning, hvis filantropiske bestræbelser de søgte at fremme. Da Lodberg af de ortodokse blev mistænkt for at være pietist, kom han til at træde i skarp modsætning til dem, især til professor Hans Bartholin og præsten Morten Reenberg. Den sidstnævnte stiklede paa hans ægteskab og lod ham høre, at dersom han havde taget en trappetøs ligesom Lodberg, havde han ventelig været en større mand. I 1702 havde Lodberg nemlig ægtet Maria Dorothea Schebel (død 1731), datter af en tysk kammerfrue hos dronning Louise, der måske nok har haft nogen indflydelse på hans senere forfremmelse og i ethvert tilfælde rigelig støttede hans filantropiske bestræbelser, især hans oprettelse af friskoler i Frue Sogn. 

I 1714 blev han medlem af Missionskollegiet og tog sig ihærdig af missionen i Trankebar og Finmarken, ligesom han virkede for en skærpelse af kirkedisciplinen og en forbedring af Kirkeritualet. 1716 kom han i strid med Københavns Fattigdirektion, der i henhold til en kongelig forordning forbød at give tiggere almisse. Han prædikede skarpt imod denne bestemmelse, og da biskop Worm krævede ham til regnskab derfor, søgte han til kongen, der gav ham lov til at prædike om denne sag, som han hidtil havde gjort, uden at nogen skulde kunne drage ham til ansvar derfor. 

1718 blev han biskop i Fyns Stift, hvor han oprettede en gejstlig enkekasse og fortsatte sine bestræbelser for at ophjælpe skolevæsenet (fundatsen for Mulernes Skole i Odense). For at fremme ensartetheden i katekisationen udgav han 1720 en katekismusforklaring, som han dog måtte omarbejde på grund af nogle mindre vel overvejede udtryk (man beskyldte ham for, at han uden tilstrækkeligt forbehold havde henregnet ridefogeder til tyve). I sine sidste år led han af fedtsyge, der til sidst næsten lukkede hans øjne. Foruden en række disputatser har han udgivet en ligprædiken over Manderup Due (1711) og efterladt sig i håndskrift et forslag om skolevæsenets forbedring, som vistnok har haft sin betydning, men nu synes tabt.

Kilder 
 

Biskopper over Fyens Stift
Danskere i 1600-tallet
Danskere i 1700-tallet
Personer fra Roskilde
Provster fra Norge
Jay and Silent Bob

Jay and Silent Bob er to metalhead-personer spillet af Jason Mewes og Kevin Smith. De optræder i mange af Kevin Smiths film, og begyndte i filmen Clerks. De sælger for det meste marihuana, og opholder sig på et gadehjørne eller udenfor den lokale videobutik, hvor de sælger til butikkens kunder. I Clerks: The Animated Series solgte de dog ikke narkotika, men fyrværkeri.

De interesserer sig for John Hughess film, filmen Purple Rain, og heavy metal-musikeren King Diamond.

De er også superheltene Bluntman and Chronic i tegneserieren af samme navn.

Jay and Silent Bob blev født i Leonardo New Jersey, i starten af 1970'erne. Første gang de mødtes sad de i en barnevogn udenfor Quick Stop Groceries, hvor forældrene var inde for at handle. Jays kendetegn er konstant at bande, og det er fra sin mor han har fået dette, hans første ord var "fuck". Han har også langt blondt hår. Jay tager som oftest rollen som leder hvor Silent Bob som navnet tilsiger, sjældent snakker. Men når han først siger noget er det indsigtsfulle monologer, som kommer på fortræffelige tidspunkter. Silent Bobs kendetegn er kontinuerlig rygning, skæg, hans lange frakke, og en kasket som er omvendt.

Filmografi 
 Clerks (1994)
 Mallrats (1995)
 Chasing Amy (1997)
 Dogma (1999)
 Clerks: The Animated Series (2000)
 Jay and Silent Bob Strike Back (2001)
 Clerks II (2006)

Musikvideoer 
 "Build Me Up Buttercup" af The Goops
 "Can't Even Tell" af Soul Asylum
 "Because I Got High" af Afroman
 "Kick Some Ass" af Stroke 9

Eksterne henvisninger 

 
 

Filmfigurer
Duoer
Jason Mewes

Jason Edward Mewes (født 12. juni 1974) er en amerikansk skuespiller, bedst kendt for sin rolle som den bandende narkohandler Jay i Jay and Silent Bob.

Opvækst 
Mewes voksede op i Highlands, i New Jersey, hvor han levede sammen med sin mor, en heroinnarkoman, der døde af AIDS i 2002. Han har aldrig mødt sin far. Han begyndte selv at tage heroin i starten af 20'erne og var afhængig i cirka ti år.

Udvalgt filmografi 
 Clerks (1994) 
 Mallrats (1995) 
 Drawing Flies (1996) 
 Chasing Amy (1997) 
 Dogma (1999) 
 Tail Lights Fade (1999) 
 The Blair Clown Project (1999) 
 Spilt Milk (1999) 
 Scream 3 (2000) 
 Vulgar (2000) 
 Jay and Silent Bob Strike Back (2001) 
 R.S.V.P. (2002) 
 High Times' Potluck (2002) 
 Hot Rush (2002) 
 Pauly Shore Is Dead (2003) 
 Powder: Up Here (2004) 
 My Big Fat Independent Movie (2005) 
 Clerks II (2006) 
 Feast (2006) 
 National Lampoon's TV the movie (2006) 
 Bottoms Up (2006) 
 The Tripper (2007) 
 Netherbeast Incorporated (2007)
 Zack and Miri Make a Porno (2008)

Referencer

Eksterne henvisninger 

 
 

Filmskuespillere fra USA
Tv-skuespillere fra USA
Skuespillere fra New Jersey
Ethan Suplee

Ethan Suplee (født 25. maj 1976) er en amerikansk skuespiller. Han er sikkert mest kendt for sin rolle som Seth Ryan i American History X, Louie Lastik i Remember the Titans, Frankie i Boy Meets World, Randy Hickey i NBCs situationskomedien My Name Is Earl og for sine roller i Kevin Smiths film.

Suplee blev født i Manhattan af Debbie og Bill Suplee som spiller "Willie, the One-Eyed Mailman" i My Name Is Earl. Begge hans forældre var skuespillere. Suplee og hans familie flyttede til Los Angeles da Ethan var et år gammel.

Suplee begyndte at spille i skolestykker som lille. Da han var 16 år gammel, blev han opfordret af sin ven Giovanni Ribisi til at gå til drama. Ethan sluttede med at gå til som 17-årig, men blev inspireret til at satse på en skuespillerkarriere. 
Han var oprindelig kendt som drengen i Segas "Dead Squirrel" Game Gear reklamene fra starten af 1990’erne. 
Ethans første hovedrolle var i filmen Mallrats, hvor han også spillede sammen med Jason Lee. Suplee og Lee medvirkede i mange film sammen, som Chasing Amy, Dogma og Vulgar. Begge har mindre roller i Clerks II, og begge to spiller nu sammen i My Name Is Earl. 

Suplees mest bemærkelsesværdigge dramatiske optrædninger omfatter hans roller som den nazistiske skinhead Seth i American History X, Ashton Kutcher's gothcollege-værelseskammerart "Thumber" i The Butterfly Effect, fodboldspilleren Louie Lastik i Remember the Titans, Johnny Depp's kammerat og indledende narkotikarelaterede partner Tun i Blow, og den enfoldige Pangle i Cold Mountain.

Suplee er gift med Brandy Lewis, datter af Geoffrey Lewis og søsteren er Juliette Lewis.
Paret har to døtre, Frances Clementine (født 2005) og Billie Grace (født 2007). Lewis har også to døtre fra et tidligere ægteskab. Lewis og Suplee er medlemmer af Scientologikirken.

Filmografi

Eksterne henvisninger

Ekstern henvisning 

Skuespillere fra USA
Personer fra New York
Personer fra Los Angeles
Baghjulstræk

Baghjulstræk er, når en bil kun drives af baghjulene.

På en baghjulstrukket bil med frontmotor går drejningsmomentet fra motoren gennem gearkassen og via kardanakslen til bagakslen. I bagakslen ledes kardanakslen ind i et bagakselgear. Dette består af et vinkelgear (oftest af hypoidtype) og et differentialegear. Bagakselgearet kan være forsynet med differentialebremse eller -spærre.

På biler med center- eller hækmotor er differentialegearet normalt sammenbygget med gearkassen, og derfor har bilen ingen kardanaksel.

Fordele 
 Baghjulstrukne biler er i reglen nemmere og billigere at vedligeholde end forhjulstrukne biler.
 Baghjulstræk medfører mindre vendediameter end forhjulstræk.
 Baghjulstrukne biler er ofte at foretrække frem for forhjulstrukne hvis man trækker et tungt påhængskøretøj eller trækker en bådtrailer op fra vandet. Den øgede vægt på bagakslen medfører bedre vejgreb.
 Motorstærke biler med stor vægtforskydning bagud ved acceleration, f.eks. avancerede sportsvogne og racerbiler m.m. anvender næsten udelukkende baghjulstræk.

Ulemper 

 Mindre kabineplads på grund af gearkasse- og kardantunnelen.
 Frontmotor og baghjulstræk giver ofte dårligere fremkommelighed om vinteren i forhold til biler med hækmotor eller forhjulstræk.

Egenskaber, som både kan være fordele og ulemper 
 Baghjulstrukne biler, som begynder at tabe vejgrebet i en kurve bliver overstyrede, hvilket gør bilen svær at styre for uerfarne førere.

Køretøjsteknologi
Tungtvann (band)

Tungtvann var en norsk hiphop-gruppe med rødder i Nordland. Gruppen bestod af vokalisten Jørgen «Jørg-1» Nordeng, fra Ørnes og DJ Lars «Poppa Lars» Sandness fra Harstad. Et tredje medlem blev inkluderet på koncerter og festivaler, Håvard «Jan Steigen» Jenssen fra Steigen. Tungtvann var første norske gruppe til at rappe på dialekt på album. 

Gruppen udgav fire musikalbum, samt nogle EP-er og mixtapes. Musikalske inspirationskilder for gruppen findes i øst- og vestkyst hiphop fra USA, samt i ragga/dancehall-traditionen fra Jamaica, sidstnævnte har resulteret i tæt samarbejde med Bodø reggae-bandet Manna.

I starten af 2007 bekendtgjorde Tungtvann at de ville opløses efter en afskedsturné med samlepladen 96%. "96%" blev udgivet på Bonnier Amigo Music Norway. Tungtvann spilledee sin sidste koncert nogensinde fredag den 24. august 2007 under Parkenfestivalen i Bodø.

Flere morsomme indslag har set dagens lys i musiknorge gennem Tungtvann; Busta Ofte, Raggabalder Riddim Rebels, FaaPaa Crew, Skilsmisse Baren med flere.

Diskografi 
 2000: Nord Og Ned
 2002: Mørketid
 2004: III: Folket Bak Nordavind
 2006: Siste Skanse

Eksterne henvisninger 
 Officielle hjemmeside 

Hiphopgrupper fra Norge
Alarmprisen
Warlocks (band)

Warlocks er en norsk rapgruppe fra Oslo i Norge. Navnet kommer fra engelsk hvor «warlock» refererer til en troldmand. Gruppen blev etableret i 1992 under navnet «Warlocks of Mayhem».

Historie 
Rapgruppen «Warlocks of Mayhem» blev stiftet i 1992 af tvillingerne André «Tech Rock» Eriksen og Kevin «Karma» Eriksen, sammen med kameratene Haakon «Hawk» Lund, Jan Erik «Small MC» Nøkleby og Kenneth «Kennybong» Engen i 1992. «Warlocks of Mayhem» var nært knyttede til miljøet omkring blitzhuset i Oslo. De spillede deres første koncerter der og var bl.a. interviewet over en helside i blitzavisen Smørsyra.

Nøkleby og Engen sluttede kort tid efter og startede sin egen gruppe, «Valuable Scamps».

Warlocks har udgivet fem album og har i tillæg medvirket på utallige album med artister som Diaz, Tommy Tee og Ken. Bandet vandt Alarmprisen 2002 i klassen hip hop/rap for albummet Afterlife. De lavede også musikken til den norske spillefilmen Sønner i 2006.

Eriksen-tvillingerne er også medlemmer af breakdancegruppen Atomic B-Boys. Haakon Lund arbejder som radioshowvært og som musikproducer, hvor han arbejder mest med mixtapes og EP-er i eget navn og eget pladeselskab. Han står bak produktionen for rapperne Simon Divine og Andyboy. Kevin Eriksen har en solokarriere under kunstnernavnet Kevin.

Kontrovers 

 I 1995 indspillede Warlocks en video til sangen Graff Kill fra Lyrical Marksmen-albummet. I videoen knuser rap-gruppen en jernbanevogn som tilhører NSB. Dette skabte reaktioner i form af at NSB politianmeldte Warlocks. 

 I 1996 takkede Warlocks ja til en kontrakt med Christer Falck og hans nystartede Ironic Recordings. Singlen The VOT-Click blev udgivett før Warlocks hurtigt valgte at gå videre til Tommy Tees Tee Productions. Det førte til et gennembrud med sangen Flashbacks fra albummet Top Notch. Resultatet blev en årelang hiphop-krig og fejde med Christer Falck og Darkside of the Force.

Diskografi

Album

Singler og 12" 

 V.O.T. Click (1996)
 Flashbacks (1997)
 Flashbacks pt. 1 and 2 (1997)
 The Way My Mind Works (1997)
 Top Notch Vinyl EP (1997)
 For Those Who Never Saw This (1998)
 Foul Child with T.P. Allstars (1999)
 Techniques & Styles 99 (1999)
 U R A Dick (2001)
 Rap Game (2001)
 Hahaha! (2002)
 Stay Warm (2005)
 Soundboy (2005)

Eksterne henvisninger 
 Officiel side
 Warlocks på myspace
 Warlocks – Stay Warm (Youtube)
 

Etableret i 1992
Hiphopgrupper fra Norge
Flammkuchen

Flammkuchen (alsacisk Flammekueche, fransk tarte flambée) er en over 200 år gammel specialitet fra Pfalz, Baden og Alsace. Den ligner en meget tynd pizza.
Den traditionelle Flammkuchen har et lag af fromage blanc med løg og bacon ovenpå. Flammkuchen findes i utallige variationer verden over som snack, hovedret og dessert.

Historie:
Opskriftens historie varierer: Den mest udbredte er, at den simple dej skulle vise om brødovnen var varm nok. Dejen blev rullet meget tynd ud, sat i ovnen og skulle have et vist udseende efter en vis tid.
Det udviklede sig til en Flammkuchen, flammekage.

Eksterne henvisninger 

Mad fra Frankrig
Mad fra Tyskland
Alsace
Fladbrød
Fyrtøj

Et fyrtøj betegnede oprindeligt en lille beholder med flintesten, et stykke metal (fyrstål/ildstål) samt et letfængeligt materiale (f.eks. fyrsvamp). Ved at slå flintestenen mod metallet dannes gnister, der kan antænde fyrsvampen. Fyrtøjet blev brugt til optænding før tændstikker og lightere blev udbredte. Fyrsvamp kan fremstilles af visse skovsvampe eller kan erstattes af andre letantændelige materialer.

Se også  

 Fortællingen Fyrtøjet.

Optænding
Plattyske ord og vendinger
Kemisk blanding

Kemisk blandinger indeholder mere end et kemisk stof, og de har ikke nødvendigvis en bestemt sammensætning. I princippet kan stofferne i blandingen adskilles ved rent mekaniske processer, men i praksis er det ikke altid muligt. Saltvand, smør, jord og træ er eksempler på blandinger.

Gråt jern og gult svovl er begge grundstoffer, og de kan blandes i et hvilket som helst forhold, hvorved der dannes en grågul blanding. Ved blandingen sker der ingen kemisk reaktion, dvs. de to stoffer forbliver rent jern og rent svovl, og de to stoffer kan adskilles igen ved en mekanisk proces, f.eks. ved brug af en magnet til at fjerne jernet fra svovlet.

Hvis jern og svovl derimod opvarmes i et bestemt forhold (56 gram (1 mol) jern til 32 gram (1 mol) svovl), sker der en kemisk reaktion, hvorved der dannes et nyt kemisk stof, jern(II)sulfid, med formlen FeS. Det dannede stof er ét kemisk stof (og dermed ikke en blanding), fordi det har sine egne helt særlige egenskaber såsom smeltepunkt og opløselighed. Den oprindelige blanding af to komponenter er dermed omdannet til én kemisk forbindelse, og de oprindelige komponenter kan derfor ikke udskilles ved mekaniske processer.

Se også 
 Kemiske forbindelser

Kemiske blandinger
Sankt Marie Kirke (Sønderborg)

Sankt Marie Kirke el. Sct. Marie Kirke er en kirke i Sankt Marie Sogn, beliggende i centrum af Sønderborg.

Efter nedrivningen af den ældre Sct. Jørgens Kirke i slutningen af det 16. århundrede byggede man efterfølgende Sankt Marie Kirke. Tårnet blev dog først opført i 1883. Kirkens inventar bærer præg af Hertug Hans den Yngres forkærlighed for renæssancestilen og hans ihærdige erhvervelse af gods og værdier fra befolkningen i Sundeved og på Als.

Med sin højtliggende placering centralt i byen nær ved Alssund fungerer Sankt Marie Kirke i dag (sammen med Dybbøl Mølle lidt udenfor byområdet) som et slags vartegn for Sønderborg by og den nærmeste omegn.

Ekstern henvisning 

 Sankt Marie Kirke hos KortTilKirken.dk
 Sankt Marie Kirke i bogværket Danmarks Kirker (udg. af Nationalmuseet)

Referencer 

Kirker i Haderslev Stift
Kirker i Sønderborg Amt
Kirker i Sønderborg
Kees van Dongen

Cornelis Theodorus Maria van Dongen, kendt som Kees van Dongen eller blot van Dongen, (født 26. januar 1877 i Rotterdam, død 28. maj 1968 i Monte Carlo) var en hollandsk maler, der var kendt som en af fauvisterne. Hans ofte karikerede stil rummede mange kontraster og stærke farver. De foretrukne motiver var nøgenmodeller og portrætter af kvinder. 

Han begyndte kunststudierne ved det kongelige kunstakademi i Rotterdam. Han tilbragte en del aftener i havnekvartererne, hvor han lavede skitser af sømænd og prostituerede. Han færdiggjorde studierne i 1897 og rejste derefter til Paris, hvor han blev nogle måneder. I december 1899 flyttede han igen til Paris og boede sammen med Augusta Preitinger, som han kendte fra akademiet. Ægteskabet varede fra 1901 til 1921.

van Dongen begyndte at udstille i Paris i samme sal som Henri Matisse på Salon d'Automne i 1905, da fauvisme-bevægelsen. En kort periode var han også tilknyttet den tyske gruppe Die Brücke. Sammen med Augusta Preitinger flyttede han i 1906 ind i boligkvarteret Bateau Lavoir, der husede mange kunstnere. Han blev ven med Pablo Picasso og hans veninde Fernande Olivier. Udover sin produktion af malerier ernærede han sig ved at lave satiretegninger til aviser og arrangere kostumeballer i Montparnasse. Hans skildringer af Paris' borgerskab blev hurtigt populære blandt pariserne.

I 1926 blev han medlem af Æreslegionen og fik året efter den kongelige belgiske orden.

Eksterne henvisninger 

Malere fra Nederlandene
Riddere af Æreslegionen
Portrætmalere
Hans Knudsen (præst)

Hans Knudsen (født 11. januar 1813 i København, død 15. februar 1886 sammesteds) var en dansk præst og filantrop, der var en pionér indenfor behandling og rehabilitering af vanføre (handicappede) børn. Hans metoder blev udbredt til hele verden.

Knudsen blev student 1830 fra det von Westenske Institut og cand.theol. 1836. Samme år udnævntes han til præst og missionær i Trankebar og afrejste året efter til denne virksomhed. Hverken han eller hans Hustru kunne dog tåle klimaet i Indien, så efter at have virket som præst i den daværende danske koloni vendte han i 1843 hjem til Danmark. Her arbejdede han som sognepræst, og hospitalspræst hos diakonissestiftelsen.

I 1872 da han skulle på pension, oprettede han sammen med en gruppe filantropisk indstillede mænd fra borgerskabet, heriblandt fire læger Samfundet der antager sig vanføre og lemlæstede børn. Det blev vejen til berømmelse. 

I 1884 påtog foreningen sig også behandling af voksne vanføre og tog navneforandring til Samfundet, der antager sig Vanføre og Lemlæstede. Da man i 1909 inkorporerede de hjem for vanføre, der var blevet oprettet i den samlede organisation, tog man navneforandring til Samfundet og Hjemmet for Vanføre– siden forkortet "Sahva". 

I den tid hvor Samfundet der antager sig Vanføre og Lemlæstede var under Hans Knudsens ledelse, fungerede det som en privat velgørende forening, baseret på frivillige pengebidrag og frivilligt arbejde fra ortopædisk interesserede læger og pædagoger. Man samarbejdede tværfagligt om behandling af vanførhed og hjælp til at vanføre kunne komme i uddannelse og arbejde. I 1884 var der international lægekongres i København. Hans Knudsens initiativ og det koncept, han havde udviklet blev kendt videnom som "The Copenhagen System".

I 1881 oprettede en af Hans Knudsens mest trofaste og engagerede medarbejdere Johanne Petersen "Skolen for Enhaandede og Lamme". En sy-skole hvor piger ved hjælp af en særligt konstrueret sy-pult kunne blive oplært i at sy med kun en arm. Med tiden udvikledes flere hjælpemidler og uddannelsestilbud af forskellig type.

Han blev Ridder af Dannebrog 1884 og modtog Fortjenstmedaljen i guld 1885.

Hans Knudsen døde i 1886 efter kort tids sygdom. Han er begravet på Frederiksberg Ældre Kirkegård.

Københavns Kommune navngav i 1942 pladsen foran Ortopædisk Hospital efter Hans Knudsen. Her blev der i 2003 placeret en buste af bronze af ham (1890 af Edvard Harald Bentzen, orignalen i marmor på Frederiksborgmuseet). Der findes en kultegning af Carl Wentorf 1887 i Hjemmet for Vanføre. Træsnit 1886 og af H.P. Hansen 1887.

Kilde 
 Københavns Kommune 
 From, Jesper. Hans Knudsen Instituttet - 150 Års Jubilæumskrift. København: HKI, 2022.

Eksterne henvisninger 
 

Filantroper fra Danmark
Danskere i 1800-tallet
Modtagere af Fortjenstmedaljen i guld
Riddere af Dannebrog
Præster fra Danmark
Kristne missionærer
Personer fra København
Faglitterære forfattere fra Danmark
Dansksprogede forfattere fra Danmark
Jennifer Schwalbach Smith

Jennifer Schwalbach Smith (født 7. april 1971), undertiden krediteret som Jennifer Schwalbach, er en amerikansk skuespillerinde, tidligere reporter for USA Today, og gift med filminstruktøren Kevin Smith. De har sammen en datter, Harley Quinn Smith, opkaldt efter Harley Quinn, Jokerens håndlanger fra Batman: den animerede serie. Schwalbach bor i Los Angeles med Smith, deres datter, deres hunde og hendes forældre.

Ifølge hans kommentar til DVD-udgivelsen af 2001-filmen Jay and Silent Bob Strike Back, ledte Smith efter nogen til at spille Missy, en af de kvindelige diamantrøverere. Schwalbach bad om at spille rollen, og han besluttede at give hende en chance. Harley optrådte også i begyndelsen af filmen som spædbarnet Silent Bob.

Schwalbach fortsatte med at gøre gæsteoptrædener i andre Smith-relaterede produktioner som Jersey Girl (hvor Harley også var med), og en episode af den canadiske tv-serie Degrassi: The Next Generation , hvor Smith optrådte ("Goin 'Down the Road: Del 1 "). Hun spillede også en prostitueret i 2002 filmen Now You Know.

To af hendes seneste film optrædener var i 2006's Clerks II , hvor hun spillede hovedpersonen Dante Hicks'forlovede, Emma Bunting og en mindre rolle i Smith's 2008 film Zack og Miri Make a Porno.

External links 
 

Skuespillere fra USA
Livjægermonumentet

Livjæger monumentet er en mindestøtte udført af Kai Weischer opstillet i Classens Have i København til minde om Kongens Livjægerkorps og dets heroiske kamp for Danmark ved forskellige lejligheder. Mindestøtten er givet af Livjægerskydeselskabet af 1817.

Mindestøtten består af tre dele:

En inskription til minde om de slag livjægerkorpset har deltaget i, der omfatter følgende:
 1801
 1807
 1848-1850
 1864
 1940-1945

Et figurrelief udført i bronze efter Eckersbergs og Lahdes stik "Udfald mod de engelske i Classens Have under Københavns belejring den 31.august 1807"

En inskription der bekendtgør, at mindestøtten er "Rejst i 150-året for oprettelsen af Kongens Livjægerkorps 1801 – 25. marts – 1951"

Kilde 
Københavns Kommune

Monumenter i København
Hæren
Østerbro
Etableret i 1951
SALA

SALA, fork. for Sammenslutningen af Landbrugets Arbejdsgiverforeninger, var en dansk hovedorganisation for arbejdsgiverforeninger indenfor landbrugs- og fødevaresektoren. 

SALA blev grundlagt i 1947 og indgik i 1963 hovedaftale med LO, der senest er revideret i 1991. Medlemsorganisationerne har overenskomster med bl.a. NNF, 3F og Dansk Metal. SALA blev nedlagt i 2012, efter at Mejeribrugets Arbejdsgiverforening valgte at blive indmeldt hos Dansk Industri. SALA´s hovedaftale og samarbejdsaftale er fortsat gældende for de organisationer, som har indskrevet aftalerne i deres overenskomster.

Medlemsorganisationer
 Mejeribrugets Arbejdsgiverforening
 Gartneri-, Land- og Skovbrugets Arbejdsgivere
 Dansk Landbrugs Grovvareselskab
 Dansk Maskinhandlerforening

Eksterne henvisninger
 SALA's hjemmeside

Etableret i 1947
Ophørt i 2012
Foreninger fra Danmark
Arbejdsgiverforeninger fra Danmark